**ПРИОРИТЕТИ ОТ СТРАТЕГИЯ ЗА РАЗВИТИЕ НА КУЛТУРАТА НА СТОЛИЧНА ОБЩИНА „СОФИЯ – ТВОРЧЕСКА СТОЛИЦА 2013-2023”**

**ПРИОРИТЕТ „ ДОСТЪП ДО КУЛТУРА“**

* Събития, които привличат нови публики и/или разширяват публиките си, като изнасят събитието и/или елементи на програмата на сцени и места, доближаващи до невключени към момента публики;
* Поставят фокус върху теми, които провокират интереса на специфични публики;
* Осигуряват преференциални условия за привличане на специализирани публики и/или партнират с училища, социални услуги, специализирани институции и други организации на хора в неравностойно положение, в т.ч. адаптират културния си продукт за публики със специфични нужди – дублаж, субтитри, жестомимичен превод, достъпност на архитектурната среда, адаптация и други;
* Предвиждат събития, които включват нови технологии при организацията и провеждането си и/или ги използват за поднасяне на културно съдържание;
* Включват елемент на творческа провокация към публиките и позволява тяхното включване, не само чрез ролята на пасивни зрители/слушатели, а и като активни участници;
* Включват елемент на представяне, който излиза извън границите на централната част на града и обхваща най-малко един от районите на Столична община, извън центъра;
* Предвиждат информиране и популяризиране по нетрадиционен начин, като е обоснована неговата ефективност, вкл. и чрез използване на нови технологии и многоезично съдържание.

Проектите отговарят на приоритета, ако изпълняват едно или повече от изброените изисквания.

 **ПРИОРИТЕТ „КУЛТУРА И ЧОВЕШКИ КАПИТАЛ“**

* Включват събития, които имат образователен характер или включват дейности с такъв характер, целящи повишаване на културните компетенции, знания, лични умения и мотивация, както на създателите на културни услуги, така и на настоящите и бъдещите им потребители в София;
* Предвиждат събития или съпътстващи дейности, насочени към млади творци и дебюти;
* Предвиждат изграждане на устойчиви платформи за взаимодействие между творците и техните публики, както и между самите творци. Приоритетно ще се подкрепят събития, които осъществяват връзка с други подобни и създават трайни връзки помежду си.

Проектите отговарят на приоритета, ако изпълняват едно или повече от изброените изисквания.

**ПРИОРИТЕТ „КУЛТУРНО НАСЛЕДСТВО НА ПРОМЕНЯЩИЯ СЕ ГРАД“**

* Включен е елемент на нетрадиционна интерпретация на познати и традиционни културни пространства, с фокус социализиране и популяризиране на културното наследство в променящия се град;
* Включват събития, които дават нова, различна интерпретация на пространства и градски зони, като ги обогатяват и доразвиват извън традиционната им функционална определеност;
* Включват дейности по дигитализация на културата – дигитална култура, комуникация чрез технологиите, опазване на културното наследство чрез технологиите.

Проектите отговарят на приоритета, ако изпълняват едно или повече от изброените изисквания.

**ПРИОРИТЕТ „ГРАД НА ТВОРЧЕСКА ИКОНОМИКА“**

* Застъпено е партньорство между културни оператори, формации и културни институции;
* Налице е взаимодействие между фестивали, проекти и инициативи, което води до разширяване на публиките, подобряване на достъпа и обогатяване на културния продукт, като се осигурява и интердисциплинарно взаимодействие;
* Налице е разширяване на културния продукт и инициатива по отношение на образование, туризъм, градско развитие, зелени политики и др.

Проектите отговарят на приоритета, ако изпълняват едно или повече от изброените изисквания.

 **ПРИОРИТЕТ „РАВНОПОСТАВЕНО УЧАСТИЕ В ГЛОБАЛНИТЕ КУЛТУРНИ ПРОЦЕСИ“**

* Разширяват културната перспектива на града, стимулират мобилност, обмен на културни модели и практики, и разнообразие на форми и партньорства между творци и културни оператори от София, Балканите и ЕС;
* Получават подкрепа от няколко донора, сред които значими европейски и международни програми;
* Събитията презентират София, нейната култура и история, духа на града пред местни, регионални, национални и международни публики.

Проектите отговарят на приоритета, ако изпълняват едно или повече от изброените изисквания.